Βαλέρια Γκολίνο

Η Βαλέρια Γκολίνο (ιταλικά: Valeria Golino) (Νάπολη, 22 Οκτωβρίου 1965), είναι Ελληνο-Ιταλίδα ηθοποιός και σκηνοθέτρια.

Πρώτα χρόνια 
Γεννημένη στη Νάπολη από πατέρα Ιταλό και μητέρα Ελληνίδα, η Γκολίνο ξεκίνησε την καριέρα της ως μοντέλο σε ηλικία 14 ετών.

Καριέρα 
Στα 16 της, η σκηνοθέτρια Λίνα Βερτμίλερ τής έδωσε τον πρώτο της ρόλο στην ταινία «Scherzo del destino in agguato dietro i'angolo come un brigante da strada».

Την επόμενη χρονιά, το 1984,  εμφανίστηκε στην αμερικάνικη ταινία «Blind date», που γυρίστηκε στην Αθήνα, κι έπειτα στην κωμωδία «Detective school  dropouts». Ο πρωταγωνιστικος ρόλος ήρθε το  1985 στην ταινία «Piccoli fuochi» του Πίτερ Ντελ Μόντε, με τον οποίο αρραβωνιάστη κε την ίδια χρονιά.

Μετά τη συμμετοχή σε πολλές ακόμα ιταλικές παραγωγές, η Γκολίνο εγκαταστάθηκε  στο Λος Άντζελες κι έγινε ευρέως γνωστή με το ρόλο της Σουζάννα στην ταινία «Ο Άνθρωπος της Βροχής», στο πλευρό του Ντάστιν Χόφμαν και του Τομ Κρουζ. Επίσης πήρε μέρος και σε κάποιες από τις πιο εμπορικές ταινίες του Χόλυγουντ, όπως «Στραβοί πιλότοι σε F -16» (1991), «Αφήνοντας το Λας Βέγκας» του Μάικ Φίγκις (1995), «Απόδραση από το Λος Άντζελες» του Τζον Κάρπεντερ (1996) και «Φρίντα» (2002), χτίζοντας μια διεθνή καριέρα.

Επιστρέφοντας στη Ιταλία η Γκολίνο επαίξε σε παραγωγές, όπως «Οι χείμαρροι της άνοιξης» με πρωταγωνιστή τον Τίμοθυ Χάτον και «Η ερωμένη του βασιλιά» με τον Τίμοθυ Ντάλτον.
Στην Ελλάδα ηρθε το 1996 και συνεργάστηκε με τον Κύπριο σκηνοθέτη Ανδρέα Πάντζη αναλαμβάνοντας η ίδια την παραγωγή  και πρωταγωνιστώντας στην ταινία «Η σφαγή του κόκορα».

Μετά από 90 ταινίες και 3 σειρές ως ηθοποιός, η Βαλέρια  Γκολίνο θα κάνει το σκηνοθετικό ντεμπούτο της με τη ταινία «Μέλι» (2013) με υπόθεση μιας νεαρής κοπέλας  που κάνει παράνομη εισαγωγή φάρμακων ευθανασίας στη Ευρώπη.

Ενδεικτική φιλμογραφία 
1988 Ο Άνθρωπος της Βροχής
1994 Αθάνατη Αγαπημένη
1996 Απόδραση από το Λος Άντζελες
2002 Φρίντα
2019 Ενήλικοι στην Αίθουσα

Παραπομπές

Εξωτερικοί σύνδεσμοι 
 Η  

Ελληνίδες ηθοποιοί κινηματογράφου
Ιταλίδες ηθοποιοί κινηματογράφου
Έλληνες σκηνοθέτες
Βραβευμένοι με Νταβίντ ντι Ντονατέλο
Ιταλοί σκηνοθέτες κινηματογράφου